**OBEC NIŽNÝ ŽIPOV**

 **N Á V R H**

 **Všeobecne záväzné nariadenie č. 1/2016 o miestnych daniach a miestnom**

 **poplatku za komunálne odpady a drobné stavebné odpady na**

 **území obce Nižný Žipov**

***Návrh tohto VZN vyvesený na úradnej tabuli obce dňa: 25.11.2015***

***VZN schválené Obecným zastupiteľstvom v Nižnom Žipove dňa ......................***

***VZN vyvesené na úradnej tabuli obce Nižný Žipov dňa ...................................***

 Obec Nižný Žipov v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 5,  6 a 7 § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 17a, § 98, § 98b ods. 5, § 99e ods. 9 a § 103 ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**§ 1**

 **Základné ustanovenie**

1. Obecné zastupiteľstvo v Nižnom Žipove podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov z a v á d z a  tieto miestne dane:
* daň z nehnuteľností
* daň za psa
* daň za užívanie verejného priestranstva
1. Obec Nižný Žipov ukladá na svojom území miestny poplatok za komunálne odpady a drobné stavebné odpady ( ďalej len poplatok)

 3. Toto všeobecne záväzné nariadenie upravuje podmienky určovania a vyberania

 miestnych daní a poplatku.

 **Miestne dane**

 **Daň z nehnuteľnosti**

 **§ 2**

Daň z nehnuteľnosti zahŕňa

1. Daň z pozemkov
2. Daň zo stavieb

**D A Ň Z  P O Z E M K O V**

**§ 3**

**Hodnota pozemkov**

1. Hodnota pozemkov na území obce Nižný Žipov v členení do skupín podľa ust. § 6 ods. 1 zákona o miestnych daniach je nasledovná :

a) orná pôda, chmeľnice, vinice, ovocné sady, 0,27 % 0,4132 €/ m2

 trvalé trávnaté porasty 0,27 % 0,0441 €/ m2

b) záhrady 0,25 % 1,85 €/ m2

c) zastavané plochy a nádvoria, ostatné plochy 0,25 % 1,85 €/ m2

d) lesné pozemky, na ktorých sú hospodárske lesy,

 rybníky s chovom rýb a ostatné hospodársky

 využívané vodné plochy 0,25 % 0,18 €/m

e) stavebné pozemky, 0,50 % 18,58 €/ m2

**D A Ň Z O  S T A V I E B**

**§ 4**

**Sadzba dane**

 1) Správca dane určuje pre stavby na území obce Nižný Žipov, ročnú sadzbu dane zo stavieb za každý aj začatý m2 zastavanej plochy

**a) 0,050 €/m2** za stavby na bývanie a drobné stavby, ktoré majú doplnkovú funkciu pre hlavnú stavbu,

**b) 0,050 €/m2**  za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,

**c) 0,132 €/m2** za stavby rekreačných a záhradkárskych chát a domčekov na individuálnu rekreáciu,

**d) 0,182 €/m2** za samostatne stojace garáže

**e) 0,215 €/m2** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ,

**f) 0,50 €/m2** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,

**i) 0,132 €/m2** za ostatné stavby neuvedené v písm. a) až f) .

 (2) Správca dane určuje pri viacpodlažných stavbách pre všetky druhy stavieb príplatok za podlažie **0, 033 €/m2** za každé ďalšie podlažie okrem prvého nadzemného podlažia .

**§ 5**

**Spoločné ustanovenia pre daň z nehnuteľnosti**

V súlade s ust. § 17 ods.2 zákona o miestnych daniach sa s ohľadom na miestne podmienky správca dane oslobodzuje od dane z pozemkov v obci nasledujúce pozemky:

1. Pozemky na ktorých sú cintoríny, kolumbária, urnové háje a rozptylové lúky
2. Zdravotné stredisko
3. Stavby slúžiace školám a školským zariadeniam
4. Kostoly a pozemky, na ktorých stoja

**DAŇ ZA PSA**

 **§ 6**

 **Sadzba dane**

1. Sadzba dane za psa je 5€ za 1 psa a kalendárny rok.

 **§ 7**

 **Oznamovacia povinnosť**

1. Daňovník je povinný podať daňové priznanie k dani za psa staršieho ako 6 mesiace do 30 dní od jeho nadobudnutia na obecný úrad v Nižnom Žipove.
2. Daňovník je povinný podať priznanie k zániku dane za psa v prípade, že došlo k úhynu, resp. k zmene vlastníka do 30 dní na obecný úrad v Nižnom Žipove.

 **Spoločné ustanovenie k dani z nehnuteľností a k dani za psa**

 **§ 8**

 **Vyrubenie dane**

1. Správca dane určuje, že nebude vyrubovať miestnu daň z nehnuteľností a daň za psa ak úhrnom neprevýši sumu 3,- €.

**§ 9**

 **Platenie dane**

1. Daň z nehnuteľnosti a daň za psa je splatná do 15 dní od nadobudnutia právoplatnosti rozhodnutia.
2. Správca dane môže určiť platenie dane z nehnuteľností a dane za psa v splátkach**.** Splátky dane sú splatné v lehotách určených správcom dane v rozhodnutí, ktorým sa vyrubuje daň.
3. Spôsob platenia dane a označenie platby určí správca v rozhodnutí.

  **DAŇ ZA UŽÍVANIE VEREJNÉHO PRIESTRANTVA**

 **§ 10 Daň za užívanie verejného priestranstva**

1. Predmetom dane za užívanie verejného priestranstva je osobitne užívanie verejného priestranstva.
2. Verejným priestranstvom na účely dane za užívanie verejného priestranstva sú verejnosti prístupné pozemky vo vlastníctve obce Nižný Žipov, a to:
* Parkovisko pred bývalou COOP Jednotou
1. Sadzba dane za užívanie verejného priestranstva je **5 €** za každý začatý m2

 užívaného priestranstva a aj za každý začatý deň.

1. Daň za užívanie verejného priestranstva je možné zaplatiť:
2. do pokladne správcu dane v hotovosti
3. Od dane za užívanie verejného priestranstva je v súlade s ust. § 36 zákona o miestných daniach, oslobodené:

a)užívanie verejného priestranstva cirkvami a náboženskými spoločnosťami na

 dobročinné účely

 **MIESTNÝ POPLATOK ZA KOMUNÁLNE ODPADY A**

 **DROBNÉ STAVEBNÉ ODPADY**

 **§11**

 **Poplatník, platiteľ poplatku**

1. Ak zákon o miestnych daniach neustanovuje inak, poplatok platí poplatník podľa § 77 ods. 2 až 4 zákona o miestnych daniach. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.
2. Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach. Poplatková povinnosť zaniká dňom, ktorým zanikne táto skutočnosť.
3. Poplatok od poplatníka v ustanovenej výške pre obec vyberá a za vybraný poplatok ručí vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí.
4. Ak viacero poplatníkov podľa odseku 2 písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť obci.

 **§ 12**

 **Sadzba poplatku**

1. Sadzba poplatku pre fyzické a právnické osoby je 0,0137 € za osobu a kalendárny deň.
2. Sadzba poplatku za drobný stavebný odpad je 0,025 € za 1 kg drobného stavebného odpadu
3. Drobný stavebný odpad je definovaný v § 80 odst. 5 zákona č. 79/2015 Z.z. o odpadoch a o zmene a doplnení niektorých zákonov.
4. Obec určuje pre účely výpočtu podľa § 79 ods. 4 zákona o miestnych daniach hodnotu koeficientu 0,5

**§ 13**

 **Určenie a splatnosť poplatku**

1. Pre fyzickú osobu – poplatníka sa poplatok za odpad sa určuje ako súčin sadzby poplatku a počtu kalendárnych dní v určenom období, počas ktorého má alebo bude mať poplatník podľa §3 ods. 1 písm. a) v obci trvalý pobyt alebo prechodný pobyt alebo počas ktorých nehnuteľnosť užíva alebo je oprávnený ju užívať.
2. Pre právnickú osobu  a fyzickú osobu podnikateľa – ako pre poplatníka sa poplatok určuje ako súčin sadzby poplatku , počtu kalendárnych dní v určenom období a ukazovateľa dennej produkcie komunálnych odpadov.
3. Ukazovateľ produkcie komunálnych odpadov v určenom období je súčet:
a) priemerného počtu zamestnancov neznížený o počet osôb, ktoré majú v obci trvalý pobyt alebo prechodný pobyt, vynásobený koeficientom 0,5 a
b) priemerného počtu ubytovaných osôb v určenom období, ktoré boli prechodne ubytované v nehnuteľnostiach, ktoré poskytujú ubytovacie služby
c) priemerného počtu miest v zariadení, ktoré poskytuje reštauračné, kaviarenské alebo iné pohostinské služby.

4.Pri drobnom stavebnom odpade hmotnosť odpadu v kg x sadzba poplatku. Poplatok

za drobný stavebný odpad poplatník uhradí na obecnom úrade v hotovosti do pokladne

obce v deň odovzdania drobného stavebného odpadu na základe dokladu o odovzdaní.

 5. Poplatok za komunálny odpad pre fyzickú a právnickú osobu obec vyrubí rozhodnutím.

Poplatok je splatný do 15 dní od nadobudnutia právoplatností rozhodnutia a poplatník ho uhradí na účet uvedený v rozhodnutí alebo v hotovosti do pokladne obce.

 **§ 14**

 **Oznamovacia povinnosť**

 Poplatník je povinný v priebehu zdaňovacie obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
a) uviesť meno, priezvisko, titul, rodné číslo, adresu trvalého pobytu, adresu prechodného pobytu, v prípade určeného zástupcu aj identifikačné údaje za ostatných členov domácnosti. Ak je poplatníkom právnická osoba alebo fyzická osoba, ktorá vykonáva podnikateľskú činnosť tak uvedie názov alebo obchodné meno, sídlo, miesto podnikania a identifikačné číslo, počet zamestnancov neznížený o počet osôb, ktoré majú v obci Nižný Žipov v zdaňovacom období trvalý alebo prechodný pobyt. Ak ide o poplatníka, ktorý v užívanej nehnuteľnosti poskytuje reštauračné, kaviarenské alebo iné pohostinské služby, poplatník je povinný oznámiť aj počet miest určených na poskytovanie týchto služieb.

**§ 15**

 **Vrátenie poplatku alebo jej pomernej časti**

1) Obec podľa § 82 ods.1 zákona o miestnych daniach **vráti** poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia ak preukáže splnenie podmienok na vrátenie poplatku alebo jeho pomernej časti, ktoré obec ustanovuje takto:

a) na základe písomnej žiadosti ak dôjde k zrušeniu trvalého resp. prechodného pobytu

b) úmrtie – na základe písomnej žiadosti osoby, na ktorú sa poplatok vyruboval. V prípade úmrtia osoby, na ktorú sa poplatok vyruboval, žiadosť podáva príbuzný neb., ktorý s neb. žil v spoločnej domácnosti. K žiadosti sa doloží úmrtný list.

**§16**

 **Odpustenie poplatku**

1. Správca dane poplatok odpustí ak poplatník preukáže, že viac ako 90 dní v zdaňovacom období sa nezdržiava na území obce.

Doklady preukazujúce danú skutočnosť:

a.) ak študuje mimo územia obce - potvrdením o štúdiu a aj potvrdením o ubytovaní mimo územia obce alebo prechodným pobytom v mieste, kde študuje.

b.) ak sa fyzická osoba zdržiava mimo územia obce z dôvodu výkonu zamestnania - potvrdením od zamestnávateľa (agentúry zamestnávania) o zamestnaní v danom zdaňovacom období s miestom výkonu práce poplatníka mimo územia obce a potvrdením o ubytovaní alebo dokladom o prechodnom pobyte mimo územia obce

c.) ak ide o osobu umiestnenú v zariadení sociálnych služieb - potvrdením o umiestnení v zariadení sociálnych služieb a dobe jeho trvania,

f.) ak ide o osobu umiestnenú v reedukačnom zariadení alebo detskom domove - potvrdením o umiestení v reedukačnom zariadení alebo detskom domove a dobe jeho trvania,

g.) ak ide o osobu umiestnenú v liečebni - potvrdením o umiestnení v liečebni a o dobe jej trvania.

h.) z iného dôvodu prechodného pobytu fyzickej osoby v inej obci - potvrdením o prechodnom pobyte mimo územia obce a vyrubení/zaplatení poplatku v danej obci

i) ak ide o fyzickú osobu oprávnenú užívať nehnuteľnosť potvrdením o vyrubení/zaplatení poplatku v mieste trvalého pobytu

i.) ak ide o fyzickú osobu, ktorá sa zdržiava alebo zdržiavala v zahraničí

- potvrdením o návšteve školy alebo pracovným povolením alebo

- povolením k pobytu alebo vízom alebo

- potvrdením od zamestnávateľa, prípadne agentúry, ktorá sprostredkovala prácu v zahraničí súčasne s dokladom príslušnej organizácie o pobyte v zahraničí alebo potvrdením o úhrade dane z príjmu v zahraničí alebo

V prípade, že tieto doklady nie sú v slovenskom alebo českom jazyku, je potrebné k dokladom predložiť aj úradný preklad.

- čestným prehlásením o tom, že sa poplatník zdržiava v zahraničí a o dobe jeho pobytu v zahraničí.

Ak poplatník nepredloží žiadosť o odpustenie poplatku spolu s akceptovateľnými dokladmi do 31. januára príslušného zdaňovacieho obdobia, nárok na odpustenie poplatku na toto zdaňovacie obdobie mu zaniká.

**§ 17**

 **Záverečné ustanovenie**

 (1) Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o miestnych daniach a poplatku za komunálny odpad č.1/2013 zo dňa 13.12.2012

1. Obecné zastupiteľstvo obce Nižnom Žipove sa na tomto všeobecne záväznom nariadení uznieslo dňa ...........................

**§ 18**

**Účinnosť**

 Toto nariadenie nadobúda účinnosť 1. januára 2016.

 ........................................................

 starosta obce